[center] آذربايجان ديوان ادبياتي  تورک ادبياتلاري نين زنگين بير قولونو ميدانا گتيرن آذربايجان ادبياتي، عومومي تورک ادبي خوصوصيتلري نين يانيندا اؤزونه خاص خوصوصيتلر قازانميش، بوتون شرق ادبياتلاريني تاثير ائدن صنعتچيلر يئتيشديرميش، چوخ کؤهنه بير تاريخه صاحیب بير ادبيات اولاراق قارشيميزا چيخماقدادير. بؤلگه ده کي جغرافي-استراتئژي مؤوقعي و طبيعي زنگينليکلري اعتيباريله موختليف دؤيوشلره ميدان  اولان، زامان زامان ال دييشديرن و فرقلي مدنيتلرين بير آرايا گلديگي بير اؤلکه اولان آذربايجان جغرافياسيندا تورک بويلاري نين ميلاددان اولکي تاريخلرده ياشاديغي بيلينمکده دير. سووار، هون(ائفتاليت)، ايسکيت، خزر و... تورک بويلاري نين چوخ کؤهنه تاريخلرده بورا گله رک بوراداکي سياسي قورولوشو تاثير ائتديکلري، بير قيسيمي نين ايسه يئرلشديگي، تاريخي قايناقلاردا ايشتيراک ائتمکده دير. اون بير. عصر سونلاريندا سلجوقلو آخينلاري نين آذربايجاندا چوخ قيسا بير مدتده مووفقيت قازانماسيني تاثير ائدن ان اهميتلي فاکتورلاردان بيري ده  بورادا اولان تورک عنصورو اولموشدور. بئلجه بو بؤلگه نين تورکلشمه مدتي تاماملانميشدير.  ميلاددان سونرا آذربايجاندا زردوشتولوک (3. -4. عصر ساسانيلر دؤولتي)، گؤي تانري اينانجي (6. -7. عصر، خزر دؤولتي)، خريستيانليق (4. عصر آلبانيا) کيمي موختليف دينلر وار اولموش، 7. عصرده عرب خيلافت اوردولاري نين بو بؤلگه يه گيرمه سيله ده ايسلام ديني ياييلماغا باشلاميش و بو مدت 9. عصرده بيتميشدير.  موسلمانليغين قبولويلا آذربايجاندا عربجه بير علم و ادبيات ديلي اولاراق ايستيفاده ائديلمه يه باشلاميش، ال-آذربايجاني ماهلاسلي بير  چوخ شاعير و علم آدامي اؤز اثرلريني بو ديلده يازميشدير. اون بير. عصرده آذربايجانين سلجوقلو دؤولتينه داخيل ائديلمه سيله عربجه گئده رک فارسجا طرفيندن سيخيشتيريلميش و ادبيات اثرلري آرتيق بو ديلده يازيلماغا باشلاميشدير. ياني آذربايجان جغرافياسيندا ايلک تورکجه اثرين اورتايا چيخديغي تاريخ اولاراق بيلينن 14. عصره قدر بورادا عربجه و فارسجا يازيلميش بير ادبيات عنعنه سي نين ميدانا گلديگي گؤرولمکده دير. بو ادبيات ديل باخيميندان هر نه قدر تورک ادبياتي نين بير پارچاسي ساييلماسا دا، صنعتچيلرين تورک اولماسي، اثرلرده تورک  عنعنه ، عادت، تاريخ و مدنيتي نين عکس ائتديريلمه سي، خوصوصيله ده داها سونراکي دؤورلرده تورک ادبياتلاريني مؤوضو، نؤو و شعير تئکنيکاسي باخيميندان تاثير ائتمه سي ايستيقامتيله بؤيوک اهميت داشيماقدادير.  .13ـ 12. عصرده آذربايجاندا اوچ مدنيت مرکزي ادبيات و صنعتين اينکيشافينا ايستيقامت وئرمکده دير و شاعيرلرين ده بؤيوک قيسيمي بو مرکزلرده وارديرلار. شماخی(شيروان) ادبي مکتبي نين نوماينده لري ابوالعلا گنجوي، فلگي شيرواني، عزت الدین شيرواني، ذوالفیقار شيرواني و خاقاني شيرواني: گنجيه تمثيل ائدنلر نيظامي گنجوي،  گيوامي معترريزي گنجوي، مهستي گنجوي، مجرالددين بيلقاني؛ تبريز مکتبي نين نوماينده لري قطران تبريزي، هاتئب تبريزي و ديگرلريدير. بونلارين زامان زامان يئر دييشديرديکلري ده گؤرولمکده دير. خاقاني تبريزه، قطران تبريزدن گنجه يه، بيلقاني تبريزه، هاتئب تبريزدن بغدادا و... کؤچ ائتميشلر.  هيندوستاندان آنادولويا قدر تورک، فارس، عرب و... خالقلارين ادبياتلاريني بؤيوک اؤلچوده تاثير ائتميش خاقاني شيرواني و نيظامي گنجوي نين اوزرينده خوصوصيله دايانماق لازيمدير.  افضل الدین خاقاني شيرواني (1120-1199) آذربايجان ديوان  ادبياتيندا بير چوخ ايلکلره ايمضالايميش بير شاعير اولاراق قارشيميزا چيخار. شاعيرين 17 مين بئيتليک ديواني نين بؤيوک قيسيميني قصیده لر ميدانا گتيرمکده دير. فخریه، مدحیه و... نؤودن اثرلريني کلاسسيک قصیده سيده شکلينده يازان خاقاني، قصیدسيدني ديل-اوسلوب، وزن، قافيه و خوصوصيله فلسفي مضمون باخيميندان چاتيلماز ذیروه لره چيخارميشدير. اونون " منطيقيت طاير " ، " مداين خارابالاري " ، " قصیدسيده یی شينييه " اثرلرينه بير چوخ شاعير نظیره يازميشدير. مثلا، 110 بيتليک " قصیده شينييه " يه امیر خسرو دهلوي (ميراتوس صفا)، عبدالرحمان  مسجيد (جيلاير روح)،ابوالقاسم امري شيرازي (انوارل الاويون)،فوضولي (ائنيس-ال اورک)کيمي 38 شاعير نظیره يازميش ، خاقانيني اؤز اوستادلاري اولاراق گؤسترميشلر. آذربايجان ادبياتيندا ايلک مثنوي اولاراق بيلينن " توهفت العراقین" آدلي اثري، هم ده ايلک منظوم سياحتنامه ساييلماقدادير. بو اثر ده کلاسسيک سياحتنامه نؤوونه گتيرديگي يئنيليکلر باخيميندان دقت چکميش، اؤزوندن چوخ سونرا بئله يوسوف نابي (18. عصر، توحفته الحرامین) ، باهار شيرواني (19 عصر، توهفت العراقین) کيمي شاعيرلر بو اثره نظيرلر يازميشلار.  شرق ادبياتلاريني ان  چوخ تاثير ائدن ديگر شاعير ايسه نيظامي گنجوي دير(1141-1209). هر نه قدر آوروپا و خوصوصيله ايرانلي آراشديرماچيلار ايلياس يوسيف اوغلو نيظامي نين تورکلوگونو شوبهه آلتينا آلماغا چاليشسالار دا، گرک شاعيرين اؤز اثرلري، گرکسه ده ائديلن آراشديرمالار اونون بير تورک اولدوغونو آچيق بير شکيلده اورتايا قويموشدور.  دولتشاه سمرقندي " تذکرت الشورا " اثرينده نيظامي نين 20 مين بيتليک بير ديوانيندان بحث ائتسه ده، بوگون اليميزده يالنيز 120 غزل، آلتي قصیده سيده و اوتوز روباعي واردير. احتيمالاً شاعيرين ديگر شعيرلري تورکجه  اولدوغوندان سارايلارا يول تاپا بيلمه ديگي اوچون کوپييالانماميش و گونوموزه قدر چاتماميشدير. چونکي او دؤورده اثرلرين کوپييالاناراق کيتاب حالينا گتيريلمه سي چوخ بؤيوک خرجلر طلب ائدير و بونو دا آنجاق حؤکمدارلار و زنگين کسلر قارشيلايا بيلردي. حؤکمدارلار و آريستوکراسي ايسه تورکجه ني اؤزلرينه ياراشديرمير، فارسجا اثرلر سيفاريش وئريرديلر. مثلا، لئيلا ايله مجنون مؤضوسوندا بير اثر يازماسيني ايسته ين شيروانشاه عکسينه دن، نيظاميه:  بو تزه گلينه اکنده زحمت،  فارس، عرب ديليله وور اونا زينت. . .  تورک ديلي  ياراماز شاه نسيليميزه،  عکسيکليک گتيرر تورک ديلي بيزه.  دئيه بير مکتوب يازار. بو مکتوب بير طرفدن نيظامي نين تورکجه اثرلر يازديغيني ثوبوط ائتمه سي، ديگر طرفدن ايسه او دؤورده حؤکمدارلارين تورکجه يه قارشي رفتاريني اورتايا قويماسي باخيميندان ماراقليدير. نيظامي نين يالنيز تورک و شرق ادبياتلارينا دئييل، دونيا ادبياتينا گيرمه سيني تعمين ائدن ان بؤيوک اثري " خمسه " (پنچ گنج، بش خزينه)آدي آلتيندا بيلينن بئش مثنويسيدير. شرق ادبياتلاريندا بير يئنيليک اولان بو اثرلري شاعيرين اؤزو 'داستان' آدلانديرسا دا، بونلاردان  بعضيلري ( خسرو و شيرين، اسکندرنامه) ايلک 'منظوم رومان' اولاراق کاراکتئريزه ( اله آلینماق) ائديلمکده دير.  نيظامي " مخزن الاسرار (سيرلر خزينه سي، 1170) اثريني سلجوقلو حؤکمداري بهرام شاها، " خسرو و شيرين " (1180) اثريني آذربايجان آتابيلريندن دونيا پهلوانا، " لئيلا و مجنون " (1188) اثريني شيروانشاه عکسينه دنه، " هفت پيکر " (يئددي گؤزل، 1197) اثريني ايسه ماراغا حؤکمداري آکسونگور آلائددين کؤرپه آسلانا تقديم ائتميشدير. حياتي نين سونلارينا دوغرو و بؤيوک احتيماللا هئچ بير سيفاريش آلمادان يازديغي " ايسکندرنامه  " (1203-1209)سريني هانسي حؤکمدارا تقديم ائتديگي حاقيندا ايسه هئچ بير معلومات تاپيلماماقدادير.  اثرلري نين احاطه ائتديگي گئنيش جغرافيا (اوروپا، آسیا، آفريقا)، بورادا ياشايان فرقلي ميلتلر (تورک، فارس، عرب، هيندلي، چينلي، يونانلي، آفريقالي، روس و...)، عوموميتله اينسانليغي ماراقلانديران مؤضولار ( حيات، اؤلوم، عشق، قدر، دونيا، تانري و...)، بو مؤضولاردا شاعيرين فلسفي-اوتوپيک (هئچ بير زامان گئرچک دن اولان دوشونجه.) فيکيرلري " خمسه " ني ميدانا گتيرن اثرلره بنزرسيز بير دير قاتماقدادير.  اورتا عصرلر  هومانيزمي نين زيروه سي ساييلاجاق بو اثرلرده شاه، چوبان، خيدمتچي، معلوماتچی، عسگر، شاعير، باغبان، فيلوسوف، معمار، جوتچو و ديگر اينسانلار آراسيندا ، ديني، قؤومو، ايجتيماعي آيريم ائديلمه دن، اونلارا جمعيته فايداليليق درجه سينه گؤره دير وئريلمکده دير.  خوصوصيله حياتي نين سون دؤورونده يازديغي " ايسکندرنامه " اثرينده نيظامي بوتون معلومات و تجروبه سيني ايستيفاده ائده رک ايجتيماعي عدالت، ايدئال حؤکمدار، ايدئال جمعيت، ابدي حيات، علم، صنعت ، دين، اخلاق و... مؤضولارداکي فيکيرلريني اورتايا قويماقدادير.  فارسجا  يازما عنعنه سي 19. عصره قدر داوام ائتسه ده، فارس ديللي ادبياتين ان بؤيوک داهيليگي نيظامي نين اثرلري مؤضوسو و احتيوا ائتديگي فيکيرلر باخيميندان عصرلر بويونجا آذربايجان و تورک ادبياتلاريني تاثير ائتميش، اثرلرينه چوخ سايدا نظيره لر يازيلميشدير.  13. عصرين30لو ايللريندن باشلاياراق چنگیز خان اوغوللاري نين آذربايجان و قونشو اؤلکه لري ايشغال ائده رک اول قيزيل اوردو، سونرا ايسه ايلخانليلار دؤولتي نين ترکيبينه قاتماسي؛ 14. عصرين سونلاريندا ايسه تيمور اوردولاري نين بورالاري ايشغالي؛ ايقتيصادي و سياسي حياتي منفي  تاثير ائتسه ده مدني اينکيشافي مانعه تؤره ده بيلمه ميشدير.  بو دؤورون ان بؤيوک اهميتي ساراي ادبياتي عنعنه سيني معين اؤلچوده ظعيفلده رک تورکجه اثرلرين اورتايا چيخماسينا ايمکان تعمين ائتمه سيدير. حتّی فارسجا يازان شاعيرلر بئله فرقلي مؤضولارا باش وورماقدالار. ماراغالي اوحدی(1274-1338) " جام جم " ، محمود شبستری (1287-1320) ايسه " گولشنی راز " اثرينده تسووف مؤضلاريني اله آلميش؛ فضل لله نايمي (1339-1396) " جاويدان نامه " ده حروفيليگين تمليني ميدانا گتيرميش؛ عاريف اردبيلي(14. عصر) نيظامي عنعنه لريني داوام ائتديره  رک " فرهادنامه " مثنويسيني يازميش؛ عسگر تبريزي(؟-1390) ايجتيماعي آسترونومييا' (گوی بیلیمی) دئيه کاراکتريزه ائده بيله جگيميز " مهر و موشتري " آدلي مثنويسينده کوپرنيکوسدان اول گونش مرکزلي پلانتلر سيستمي نين نظريه سيني وئرميشدير.  14. عصره قدر آذربايجان جغرافياسيندا تورکجه اثرلرين يازيلديغيني بيلمه ميزه باخماياراق، اليميزه چاتان ان ائرکن سند عزت الدین حسن اوغلونون (؟-1360) 13. عصر سونو 14. عصر باشلاريندا يازيلديغي تخمين ائديلن ايکي غزليدير. تورکجه شعيرلرينده 'حسن اوغلو'، فارسجا شعيرلرينده 'پوری حسن'  ماهلاسيني ايستيفاده ائدن بو شاعير حاقيندا دولتشاه سمرقندي نين وئرديگي چوخ قيسا معلومات خاريجينده هئچ بير شئي بيلينمه مکده دير. آما اليميزده کي غزللرين ديلي، آرتيق بو دؤورده آذربايجان تورکجه سي نين بير ادبيات، شعير ديلي اولما باخيميندان بؤيوک يول قات ائتديگيني، بير عنعنه نين ميدانا گلديگيني گؤسترمکده دير. حسن اوغلونون ايلک شعيرينده فارسجا شعير عنعنه سي نين هله تاثيرلي اولدوغو گؤرولمکده دير.  آپاردي کؤنلومي بير خوش قمر اوز جان فزا ديلبر.  نه ديلبر؟ ديلبري شاهيد. نه شاهيد؟ شاهيد سرور.  من اؤلسم سن  بوت شنگول سوراهی ائیله مه گول گول.  نه گول گول؟ گول گول باده. نه باده؟ باده ی اهمر.  ايکينجي شعير ايسه شاعيرين آرتيق تورکجه يه حاکيم اولدوغونو، موختليف دئييم و تشبه لري هئچ چتينليک مجبور ائديلمه دن ايستيفاده ائتديگيني اورتايا قويار:  نئجه سن گل ای اوزو آغیم مینم  سن اريتدين اودلارا ياغیم منيم.  آند ايچرم سندن آرتيق سئو مه یم.  سنين ايله خوش کچر چاغيم منيم.  کيشلاديم قاپيندا ايتله لرين ايله  اولدو کويين اوسته يايلاغيم منيم.  حسن اوغلونون يالنيز ايکي شعيري گونوموزه  چاتسا دا، بو شعيرلر ايلک اولمالاري باخيميندان بؤيوک اهميت قازانماقدادير.  تورکجه ديواني گونوموزه تام اولاراق چاتان ايلک شاعير قازي بورهان الديندير (1344-1398). 1393-جو ايلده، ياني شاعير هله حياتدايکن کوپيالانان بو ديواندا 319 غزل، 20 روباعي، 108 تويوق و بير نئچه مفرد واردير. تويوق نؤوونو ديوان ادبياتينا ايلک گتيرن شاعير اولان قازي بورهان الدينين اثرلرينده عشق و قهرمانليق موتيولري آغيرليق تشکيل ائدر. ديلي ساده و جانلي خالق دانيشيق ديليدير:  بو دونيا بير نفس اوچون اولموش يالاق  ديبي ياخيندير  اونون دئييل ايراه  زولفونو تاغيتما جم ائیله، بگیم  يوخسا اولار بو جاهان آلاه-بولاه  شاعيرين شعيرلرينده زامان زامان گؤرولن وضعین و ايفاده سهولري آذربايجان ادبيات ديلي نين بو دؤورده هله تام ايشلنمه ديگيني گؤسترمکده دير. بو ديل داها سونرالاري نسيمي طرفيندن گليشتيريلجک،فوضوليله ده زيروه يه چاتاجاق.  14. عصر سونونا دوغرو آذربايجان تورکجه سيني فارسجا ايله رقابت ادبيلن بير شعير ديلي سوييه سينه يوکسلدن، بو شعيره فلسفي درينليک، موباريزه روحو گتيرن شاعير عمادالدین نسیمی (1369-1417). شاماخادا  دوغولدوغو قوووتله اولابيله جک اولان شاعير ، مکمل بير تحصيل آلمیش، تورکجه، فارسجا و عربجه اولماق اوزره اوچ ديلده شعيرلر يازميشدير. ديني و تسووفو فيکيرلرين سيخ اولدوغو ايلک شعيرلريني 'حسینی' ماهلاسيلا يازميش، فض الله نايمي ايله تانيش اولدوقدان سونرا (1394) حروفیه ميل ائتميش و نسيمي ماهلاسيني آلمیشدیر. بوندان سونراکي شعيرلرينده حروفيليگين تبليغاتينا اهميتلي يئر وئرسه ده، دونيوي مؤضولو شعيرلرينده عشقي، ان اوجا وارليق اولاراق گؤردويو اينساني ترننوم ائدر، ايجتيماعي عدالتسيزليه، تيمور ايشغاليلا گلن نشرلره، مرحمتسيزليه،  دؤيوشلره باش قالديرار. نايمي نين اعداميندان سونرا (1396) حروفيلرين ايزله نيلمه سي نسيميني آذربايجان خاريجينه چيخماغا مجبور ائدر. بير مدت آنادولودا ياشاديقدان سونرا حلبه کئچر 1417-جي ايلده بورادا اعدام ائديلر.  نسيمي شعيرلري نين تملينده تسووف فلسفه سي ياتماقدادير. بعضي شئعيرلرينده تسوووفله حروفيليگي بير-بيريندن آييرماق غيري-مومکوندور. تمليني آللاه فيکيري ميدانا گتيرن بو شعيرلرده معنوي-اخلاقي يئتيشکينلشمه يولويلا اونا قوووشما آرزوسو اؤن پلاندادير:  ديلبره، محروم سندن آيری عؤمورو جاني نيله رم؟  تاج و تاخت و مولک و خانماني نيله رم؟  ايسترم وصلی جامالين دا قيلام درده دوا  من سنين بيمارينام، اؤزگه دوانی نيله رم؟  اينسانا بؤيوک دير وئرن، اونو ياراديلميشلارين ان اوجاسي، ان مقدسي سايان شاعير بوتون کايناتين و تانري نين اوندا تجللي ائتديگيني سؤيله ير، اينساني اؤزونو تانيمايا، اؤزونه دير وئرمه يه دعوت ائدر:  منده سيغار ايکي جاهان، من بو جاهانا سيغمازام،  گؤوهری لامکان منم،کؤن و مکانا سيغمازام  و يا:  اي اؤزوندن بی خبر،گل حاقي تاني، سنده دير  گل وجودون شهرينه سير ات،  گؤر آني سنده دير.  فيلوسوف بير شاعير اولاراق قارشيميزا چيخان نسيمي، دونياني آنلاماغا، کايناتدا وار اولان اوبيکتلرين حاديثه لرين سببيني، اؤزونو عاغيل گوجويله، اؤن فيکيرلردن اوزاق بير شکيلده اورتايا چيخارماغا چاليشار:  دونو گون منتظرم من کي بو پرگار ندير؟  گونبدو چرخی فلک، گرديش دووار ندير؟  فلگين اصلي ندندير ، ملگين نسلي ندی،  آدمين صورتينه بو قدر طلبکار ندير؟  گونشين گورسو نييه يئر اوزونه شعله وئریر؟  یئنه بير مشعلده نور ندير، نار ندير؟  نسيمي ديني-تسوووفو و حروفيليکله  علاقه دار شعيرلرينده نيسبتن آغير بير ديل ايستيفاده ائتسه ده، دونيوي عشقي ترننوم ائدن غزللري جانلي خالق ديلينه داها ياخيندير:  دوشدو یئنه دلي کؤنول گؤزلري نين خيالينه  کيم نه بيلر بو کونلومون فيکيري ندير، خيالي نه؟  آل ايله آلا گؤزلرين آلداديب آلدی جانيمي  آليني گؤر نه آل ائدر، کيمسه ايريشمز( گوزه رنگ وئرن ) آلينه.  نسيمي ديوان ادبياتيني گؤزه لي ديل، ايفاده، وضعن، شکيل و نؤو باخيميندان زنگينلشديرميش، اونا فلسفي بير مضمون قازانديرميش، بو ادبياتين گله جک اينکيشاف يولونو تاثير  ائتميشدير.  15. -16. عصرلر آذربايجان تاريخي و ادبياتي اوچون اولدوقجا اهميتلي بير دؤوردور. تيموراوغوللاري آراسيندا آلوولانان ايقتيدار دؤيوشلري نتيجه سي آذربايجان تورپاقلاريندا ايلک بؤيوک مستقيل دؤولت - قاراقويونلولار دؤولتي قورولور. آذربايجانين جنوبو، ايراق، ايرانين بؤيوک قيسيمي، گورجوستان و ايروان تورپاقلاري بو دؤولتين ايداره سينه کئچير. قاراقويونلولار شيروانشاهلاري دا اؤزلرينه باغلارلار. 1467ده آق قويونليلار قاراقويونلولاري مغلوب ائيله رک بو تورپاقلارا صاحیب اولارلار، يالنيز شيروان دؤولتي موستقيلليک قازانار.  16. عصر باشلاريندا صفویه طريقتي شيخي حیدرین اوغولو و آق قويونلو اوزون حسنين نوسي ايسماعيل صفوي ايچ چکيشمه لر نتيجه سي ضعيف دوشن آق قويونلو تاختيني اله کئچره رک بو جغرافيادا عوثمانليدان سونرا ايکينجي بؤيوک تورک دؤولتيني قورور. مرکزي بير دؤولتين قورولماسي، رهبرليک و اوردودا تورک بوي بيلرينه اوستونلوک وئريلمه سي، خوصوصيله تورکجه نين دؤولت ديلي اعلان ائديلمه سي اؤلکه نين ايقتيصادي و مدني حياتينا بير جانليليق گتيرديگي کيمي، علمين، صنعتين و ادبياتين دا اينکيشافيني تاثير ائتدي. 14. عصرده تمللري آتيلان ميللي ادبيات  سورعتله اينکيشاف ائده رک ان ياخشي نوماينده لريني يئتيشديردي، ميللي وزن اولان هئجا ديوان ادبياتينا گيردي.  بو دؤورون تورک ادبياتلاري اوچون اهميتلي بير خوصوصيت ده هئچ شوبهه سيز تورکيستان جغرافياسيندا اورتايا چيخان نوایي مکتبي ايدي. 15. عصرين ايکينجي ياريسيندا تورکجه نين ديوان ادبياتيندا اؤزونه لاييق بير يئر توتماسي اوچون موباريزه يه باشلايان نوایي، يازديغي اثرلرين مؤضوسو، ادبي و ديل خوصوصيتلري ايله قيسا بير زاماندا بوتون تورک ادبياتلاريني تاثير ائتميشدي. 15. -16. عصرلر آذربايجان ادبياتيندا قارشيميزا  چيخان کؤهنه چاغاتاي- اؤزبک تورکجه سي نين سؤز و ترکيبلري بو تاثيرلي نين اؤلچولريني گؤسترمکده دير. بو دؤور آذربايجان ادبياتي اؤزو ده عيني زاماندا ديگر ادبياتلاري تاثير ائده جک وضعيته گلمه يولوندادير.  آرتيق 15. عصر اورتالاريندا بير چوخ شاعيرين آذربايجاندان تورکيستان و آنادولويا گئده رک فعاليتلريني بورادا داوام ائتديرديکلريني، بؤيوک حؤرمت قازانديقلاريني گؤرمکدیيک. بونلاردان حمیدی اصفهانی (1407-؟) 1456-جي ايلده ايستانبولا گله رک فاتح سولطان محمدين سارايينا قبول ائديلميش و تورکجه شعیرلري ايله مشهور اولموشدور.  نوایي ايله شخصن تانيش اولموش اولان بصيري آدلي شاعير ايسه نواي ديوانيني آنادولويا گتيره رک بورادا تانينماسيني تعمين ائتميش، اؤزو ده اوزون مدت تورکيه ده ياشاييب اثرلر وئرميشدير.  شاعير و طريقت شيخي اولان شاه قاسم انور (1356-1434) حياتي نين بؤيوک قيسيميني هرات و سمرقندیده کئچيرميش و بورادا بير تککه قورموشدور. باشدا نوایي اولماقلا بير چوخ شاعيري تاثير ائدن شاه قاسم انور ، اثرلري نين چوخونو فارسجا يازسا دا، ديوانيندا تورکجه شعيرلره يئر وئرميشدير:  اودا ياخاسان جانيم سن،  يئره تؤکسن قانيم سن،  چلبي، ديليم جانيمسان  چلبي، بيزي اونوتما.  بو دؤورون اهميتلي شاعيرلريندن بيري ده کيشوريدير. آق قويونلو ساراييندا ياشايان، صفويلر دؤورونده چوخ رغبت گؤرمه ين کيشوري نين يالنيز تورکجه ايله يازيلميش شعيرلري نين بؤيوک اکثريتي عشق اوزرينه دير. شاعير خالق ادبياتيندان اهميتلي اؤلچوده تاثيرلنميش، عربجه-فارسجا ترکيبلر و سؤزلر يئرينه کؤهنه تورکجه سؤزلري ايستيفاده ائتميشدير. نوایي صنعتينه بؤيوک دير وئرن کيشوري، اؤزونون اوندان اسکيک بير شاعير اولماديغيني، آما حسین بايکارا کيمي بير حيمايه چيسي اولماديغي اوچون  تانينا بيلمه ديگيني سؤيله يير:  کيشوري شرعی نواي شرعیندن اسکيک ايمیش،  بتنينه دوشسيدي بير سولطان حسین بايگارا.  کيشوري اؤزوندن سونرا گلن شاعيرلري، خوصوصيله سهوي و فوضوليني بؤيوک اؤلچوده تاثير ائتميش، آذربايجان ادبياتي نين گله جک اينکيشافينا ايستيقامت وئرميشدير.  514 چالديران دؤيوشوندن سونرا بير چوخ شاعيري ايستانبولدا، سلطان ساراييندا گؤروروک. بونلاردان حبيبي، سوروري، شاهي، هزني(سيري) و... شاعيرلر بورادا آذربايجان ادبي مکتبي نين عنعنه لريني يايميش و عيني زاماندا تورکيستان ايله آنادولو  ادبياتلاري آراسيندا بير کؤرپو ميدانا گتيرميشلر. بو شاعيرلردن حبيبي (1470-1520) آق قويونلو حؤکمداري سولطان سلیمین ساراييندا چاتمیش، شاه ايسماعيل خطاییين ساراييندا 'ملک الشعرا، سولطان سليمين ساراييندا 'سلطان الشعرا آديني آلميشدير. حبيبي گرک مؤضو و شکيل، گرکسه ده ديل باخيميندان ديوان ادبياتيني تاثير ائتميشدير.  ميللي بير مدنيت و ادبياتين اينکيشافي اوچون ان اهميتلي شرطلردن بيري ده ميللي دؤولتدير. بو باخيمدان آذربايجاندا ايلک ميللي دؤولت اولاراق قبول ائديلن صفويلر دؤولتيني قوران ، تورکجه ني دؤولت ديلي اعلان  ائدن، تورکجه يازان شاعيرلري حيمايه ائدن و اؤزو ده بير شاعير اولان شاه ايسماعيل صفوي نين رولو چوخ بؤيوکدور.  صفوي نين فعاليتي اوچ ايستيقامتليدير: شيخليک، شاهليق و شاعيرليک. هر اوچ ساحه ده ده تورک ديرلرينه، تورک مدنيتينه و تورک عنعنه لرينه سؤيکنمکده دير.  طريقت شيخي اولاراق ليدئرليک ائتديگي قيزيلباشليق حرکتينه فلسفي، ايجتيماعي و سياسي ايستيقامت وئرن صفوي، او دؤورده تعقيب ائديلن، خوش گؤرولمه ين حروفيليک، بکتاشيليق، شيعليک، قلندريليک، حیدرلیک، آبدالليق و... کيمي 'تورکچو' ساييلا بيله جک طريقتلري يانينا  آلمیشدیر، قيزيلباشليغين ديني تمللريني تعيين ائدرکن کؤهنه تورک اينانج، عنعنه و عادتلريني ده گؤز قارشيسيندا ساخلاياراق، بونلارا ايسلامي بير فورما وئرمه يه چاليشميش، اطرافينا ييغديغي تورک بويلاري نين ايسلام چرچيوه سي ايچينده اؤز عنعنه و عادتلريني ده ياشايا بيلمه سينه ايمکان ياراتميشدير.  حؤکمدار اولونجا يانينا آلدیغی و دؤولت رهبرليگيني اعتيبار ائتديگي بويلار اوستاچلو، تکه لي، وار ايسک، زولکادر، قاجار، آوشار، شاملي، روملو، آراپکيرلو، باهارلي، کارامانلو کيمي تورکمن-اوغوز بويلاري اولموشدور. بير قايناقدا دا  يازيلديغي کيمي: " عؤمورونده و دياريندا کندويه آدم دايانمايان بيکارلار تومان (ديويزيا) بيلري اولوب حددن چوخ اعتيبار تاپديلار. ائشيدن چيخدي گئتدي. " دؤولت سرحدلري ايچينده آسايشين تعمين ائديله رک تيجارت يوللاريني تهلوکه سيز حالا گتيرمه سي، کندليلردن آلينان وئرگيلري آزالتماسي، کؤرپولر، مدرسه لر، مسجيدلر، مهمانخانالار و... ائتديره رک اؤلکه نين آبادلیق و عمرانينا چاليشماسي دا اهميتلي فعاليتلري ايچره سينده دير.  مؤضوموز باخيميندان ان اهميتلي خوصوص خطاینين شاعيرليک فعاليتيدير. فارسجايا و عربجه يه نه قدر حاکيم  اولدوغونو يازديغي بير نئچه اؤرنکله ثوبوط ائدن خطاینين بوتون اثرلري، ديواني، نصيحتنامه و دهنامه مثنويلري تورکجه دير. کلاسيک ديوان ادبياتي نؤوونده يازديغي شعيرلرده اؤز ديني و دونيوي فيکيرلريني اورتايا قويان خطایی، اؤزوندن اولکي نسيمي، حبيبي، قازي بورهان الدين، کيشوري کيمي شاعيرلردن تاثيرلنميش، اثرلري نين ديلي نين ساده و آيدين اولار اولماسينا چاليشميشدير. خوصوصيله عشق شعيرلرينده ايچدن گلن، صميمي دويغولاري، گئرچک گؤزلي ترننوم ائتميشدير. اثرلري نين اهميتلي بير قيسيميني ميدانا گتيرن ديني مضمونلو شعيرلرينده ده خطایی،  عروض وزني نين يانيندا، جانلي خالق ديلينده، ميللي وزن و شکيللر ايستيفاده ائده رک، هر قیسمین روحونو اوخشايان اثرلر يازميش، اکثريتله تحصيلسيز اولان تورک اينساني نين کؤنولونه گيرمگي باجارميشدير.  تورکيستان جغرافياسيندا نوایي، آذربايجاندا حسن اوغلو، نسيمي، کيشوري، حبيبي، خطایی کيمي شاعيرلرين ميدانا گتيرديگي ادبي عنعنه لر، 16. عصر باشلاريندا تورک ديوان شعيريني زيروه يه چاتديران، تورکجه ني 'تيکان' وضعيتيندن چيخاراراق کاميل، مقبول، سئچمه بير ديل وضعيتينه گتيرن فوضولي نين يئتيشمه سينده تاثيرلي اولموشدور.  اوغوزلارين بايات بويوندان اولان محمد فوضولي (1494-1556) مکمل بير تحصيل آلميش، تورکجه و عربجه ني، ریاضیيات، طبيعت، منطيق، آسترونوميا( گوی بیلیمی )، فلسفه و ايلاهيات کيمي علملري اؤيرنميشدير. کلاسيک ديوان ادبياتي نين بير چوخ اوستاد شاعيرينه يازديغي نظيرلر ادبي معلوماتلاري نين دا مکمل اولدوغونو گؤسترمکده دير. شاعيرين اثرلرينده خاقاني، نيظامي، نسيمي، خطایی خاريجينده ابو نواس، نوایي، احمدي، شيخي، خيالي کيمي شاعيرلرين آدلارينا راست گلمکدیيک. اؤزوندن اولکي ادبي عنعنه سي چوخ ياخشي بيلديگي اوچوندور کي فوضولي هئچ  کيمي تکرار ائتمه ميش، هميشه يئنيليکلر آرخاسيندا اولاراق اؤلومسوز اثرلر ياراتميشدير بو مؤضودا شاعير بير اثرينده بئله يازار: " ائله زامانلار اولموش کي گئجه لري سحره قدر ياتماميش، آختاريب تاپديغيم سؤزلري اورگيمين قانيلا يازميشام. سحر يازديقلاريمين باشقا شاعيرلرين اثرينه بنزه ديگيني گؤرونجه اونلاري سيلميشيم. بعضاً ده سحردن آخشاما قدر دوشونجه درياسينا دالاراق سؤز آلمازي ايله معنا گوهريني دئشمکله مشغول اولموشام. آما اوخويانلار بو فيکير آيدين اولمور، بو سؤز خالق ايچينده ايستيفاده ائديلمير و خوش دئييل ديينجه  يازديقلاريم گؤزومدن دوشموش، حتّی تميزه بئله چکمه ميشيم. " فوضولي نين اثرلري نين بو گون بئله سئويله رک اوخونماسي نين سببي هئچ شوبهه سيز بودور.  فوضولي اوچ ديلده اثرلر وئرميشدير. تورکجه يازديغي اثرلر ايچره سينده ديواني، " صحبت الاسمار " ، " بنگ و باده " ، " لئيلا و مجنون " مثنويلري و 16. عصر تورک نثري نين گؤزل نومونسي اولان " شيکايتنامه " (و يا نيشانچي پاشا مکتوبو)، تورکجه ديوانينا يازديغي اؤنسؤز و ديگر مکتوبلاري (بايزيد چلبييه، آياز پاشايا، بغداد قازيسي علایدین و...) ايشتيراک ائتمکده دير.  بير ديواني،  خاقانيا نظيره اولان " ائنیس القلب " قصیده سي، نثرله يازديغي " صحت و مرض " (روهنامه، حسن و عشق)، " هفت-جام " (ساقينامه)، " ريند و زاهيد " (موهاوره ريند و زاهيد) اثرلري فارسجا، يئنه بير ديوان و " مطلع الاعتيقاد " آدلي فلسفي ريساله سي ايسه عربجه دير.  آيريجا فوضولي نين تورک ادبياتلاري اوچون بؤيوک اهميتي اولان ايکي ترجومه سي ده واردير. بونلار " ترجومه ي حديث اربعین " (قيرخ حديث ترجومه سي) و " حدیقت-اوس-سودا " اثرلريدير. بيرينجي اثره يازديغي کيچيک اؤن سؤزده شاعير: " عومومی بوللوق اوچون ترجومه ني تورکو اولونار "  دئيه يازماقدادير. بو ترجومه اثرلريله فوضولي تورک اوخويوجوسونو باشقا ديللره آسيلي قالماقدان قورتارماغي، قيمتلي اثرلري اؤز آنا ديلينده اوخومالاريني تعمين ائتمگي مقصد قويماقدادير.  گؤرولن بودور کي فوضولي بوتون حياتيني شورلو بير شکيلده تورکجه ني اوجالتماغا، اونا ديگر ديللر آراسيندا لايقلي بير يئر قازانديرماغا حصر ائتميش و بونو باجارميشدير. فوضولي يازديغي لهجه نين آذربايجان تورکجه سي اولدوغونو دا آنلاميش و تورکجه ديواني نين اؤن سؤزونده 'بوله گايي روم(ياني آنادولو) و 'فوساهايي تاتاردان(ياني چاغاتاي) اونو  عذورلو حساب ائتمه لريني ايسته ميشدير.  فوضولي ديوان ادبياتي نين درحال درحال بوتون نؤولرينده (غزل، قصیده، معما، روباعي،ترجیع بند، موسددس،مخمس و... ) اثرلر وئرميش بير شاعيردير. آما بونلارين ايچينده ان چوخ دير وئرديگي نؤو غزلدير:  غزل بيلديرر شاعيرين قودرتين،  غزل آرتيرار نظمين شؤهرتين.  ساراي ادبياتيندا حؤکمدارلاري مدح ائتمک اوچون عوموميتله قصیده نؤو ايستيفاده ائديلر، غزل ايسه ايکينجي درجه لي بير نؤو ساييلاردي. حال بوکي خالق طرفيندن آسانجا ازبرلنن و سورعتله ياييلان نؤو غزل ايدي. فوضولي ده  خالقين روحونا و اورگينه خطاب ائتمک اوچون غزلی سئچميشدي:  غزل ده کي مشهور دؤوران اولا،  اوخوماق دا يازماق دا آسان اولا.  فوضولي غزللري نين مرکزينده عشق دايانماقدادير. بو شعيرلرده عوموميتله گئرچک اينساني دويغولار اله آلينسا دا، زامان زامان فلسفي - تسووفو بير اؤرتويه بورونمکده دير. سئوديگينه هئچ جور قوووشا بيلمه ين ليريک قهرمان خوشبختليک و دينجليگي اونون مجرد وارليغيندا آختارار. بوندان اؤتري دير کي فوضولي سئوگيلي نين گؤزلليگيني ايلاهي مرتبه يه يوکسلدر، اونو مرحمتسيز، ماراقسيز، وفاسيز بير ظاليم  اولاراق تصوير ائدر. عاشيق ايسه بو دردن خيلاص اولماغي ايسته مز، چونکي بو حرکت صاف، يوکسک آرزو و ديلکلريندن، عشق و گؤزلليک دونياسيندان آيريلماق دئمکدير:  اشک درديله خوشام، ال چک درمانيمدان طبيب  ائتمه درمان اوچون، هلاکيم زهري درمانيندادير.  بو رفتار او دؤورون اخلاق آنلاييشينا، تابولاشديريلميش عنعنه و موحاکيمه لرينه بير جور عوصيان، قارشي چيخيشدير.  فوضولي شعيرلرينده گئرچک گؤزه لين جانلي، رئال تصويرينه ده راست گله بيلريک:  ائي اوزو گول، کوینگی گولگون و دونو قيرميزي،  آتشين کيسوت گئييب  اودلارا يانديردين بيزي.  فوضولي صنعتي نين زيروه سي ساييلان " لئيلا و مجنون " مثنويسينده ايشده بو گئرچک و ايلاهي آشان سينتئزيني گؤرمکدیيک. شاعير بو اثري ايله اينسان سئوگيسي نين محتشم بير آبيده سيني ميدانا گتيرميشدير.  فوضولي نين اثرلرينده عشق، تسوووف مؤضولاري خاريجينده، ايجتيماعي تنقيده ده يئر وئريلميشدير. جمعيتده کي منفيليکلري، ظولم و عدالتسيزليگي ديله گتيرن شاعير، دوشمنين گوجلو، بختين آجي، دردين چوخ، درد آنلايانين ايسه اولماديغيندان شيکايت ائتمکده دير. بو ايجتيماعي تنقيد " صحبت الاسمر " اثرينده  داها دا ايتي بير شکيل آلماقدادير. آللگوريک بير شکيلده جمعيت و ساراي حياتيني اله آلان فوضولي، قان تؤکه رک مشهور اولماق ايسته ين حؤکمدارلاري، اؤزو خاريجينده هئچ کيمي بينمه ين غورورلو اينسانلاري، قيساجاسي، دؤيوش و عدالتسيزليکله دولو اولان اؤز جمعيتيني تنقيد ائتمکده دير. عيني ايتي تنقيدي شاعيرين " بنگ و باده " مثنويسينده و اورتا چاغ آذربايجان نثري نين اينجيسي ساييلان " شيکايتنامه " آدلي مکتوبوندا دا گؤره بيلريک.  ديل، اوسلوب، مؤضو، استئتيک دوشونجه و فلسفي فيکير باخيميندان بير مکتب ميدانا گتيرن فوضولي،  خوصوصيله ديل جهتدن آذربايجان ديوان ادبياتيندا دؤنوشو اولمايان بير مدت باشلاتميشدير. فوضولي نين عنعنه لري عصرلر طرفيندن تورک ادبياتلاريني تاثير ائتميش، اونلاري ايران تاثيريندن قورتاراراق ميللي بير تمله اوتورتموشدور.  17. -18. عصرلر آذربايجانين گرک تاريخي، گرکسه ده مدني حياتيندا ماراقلي حاديثه لرين باش گؤسترديگي بير دؤوردور. ميللي بير سياست ايجرا ائدن شاه ايسماعیلدن سونرا اؤزلريني ايران عنعنه لرينه قاپديران نوه لري دؤولتي سورعتله فارسلاشديرماغا باشلاميش، حتّی پايتختي تبريزدن ايصفاهانا کؤچوره رک تورک یئرلریندن  اوزاقلاشميشلار. بو دؤورده آراليقدا داوام ائدن عوثمانلي - ايران دؤيوشلري اؤلکه نين ايقتيصادي و مدني اينکيشافيني دا تاثير ائتميشدير. 1729-جو ايلده صفوي تاختي نين آفشار بويوندان نادير شاهين الينه کئچمه سي و آز سونرا (1747) اونون دا اؤلدورولمه سيله مرکزي حؤکومت ضعيفله ميش، آذربايجان تورپاقلاريندا کوبا، دربنت، شاماخی، باکي، قاراباغ، گنجه، شکي، تبريز خانلیقلار، ماراغا و اورميه ماليکانلري ، شمس الدين، قازاق، ائليسي سولطانليقلاري و... کيچيک خاناليق و دربيليکلر اورتايا چيخميشدير.  بو دؤورده بؤيوک اؤلچوده  فوضولي تاثيرينده قالميش اولان ديوان ادبياتي نين اينکيشافيني داوام ائتديرمه سي نين يانيندا خالق ادبياتي دا سورعتلي بير يوکسه ليشه کئچميشدير. 17. -18. عصرلرده آذربايجان عاشيق ادبياتي نين عاشيق غريبه ، توفارقانلي عاشيق عباس، عاشيق عبداله، کرم بابا، ساري عاشيق، عاشيق علي، خسته قاسیم کيمي بؤيوک نوماينده لري فعاليت گؤسترميش، " کوراوغلو " ، " عاشيق غريبه " ، " اصلي و کرم " ، " طاهير و زهره " ، " عباس و گولگز " ، " عاشيق و ياخشي " کيمي قهرمانليق و عشق داستانلاري اورتايا چيخميشدير. آيريجا بعضي يازارلارين خالق ادبياتيندان  تاثيرلنه رک تليف ( اوزلشدیرمه ) داستان يازديقلاري دا بيلينمکده دير. ممد آدلي شاعيرين يازيلي و شيفاهي/سؤزلو نثر عنعنه لريني بيرلشديره رک يازديغي " شهريار " داستاني بو نؤوون ان گؤزل نومونه لريندندير. قهرمانليق و عشق داستانلاري نين سينتئزي اولان بو اثرده جانلي بير دانيشيق ديلي ايله دؤورون ايجتيماعي و سياسي مؤضولارينا دا توخونولموشدور.  ساراي عنعنه لريندن اوزاقلاشماغا باشلايان ديوان ادبياتي بو زامان خالقا بير آز داها ياخينلاشميش، گونده ليک حياتدان آلينان مؤضولاري و ايجتيماعي - سياسي حاديثه لري مثنوي،  تاريخي منظومه، منظوم حیکايه لرده اله آلميشدير. اثرلرين ديلينه جانلي خالق ديليندن سؤز و دئييملرين، آتا سؤزلري نين گيرمه سي، قهرمانلارين خالقين ايچيندن سئچيلمه سي بو دؤورون کاراکتئريستيکا ( آیریجی خصوصیت ) اوزلليکلريندندير.  ديگر بير خوصوص دا بعضي شاعيرلرين هم کلاسيک ديوان شعيري نؤووندن آروزلا، هم ده خالق شعيري نؤووندن هئجا ايله اثرلر وئرمه سيدير.  دؤيوشلر نتيجه سي اولاجاق کي بو دؤور شاعيرلري نين بير چوخونون حياتي حاقيندا معلوماتلار گونوموزه چاتماميش، يالنيز بعضي اثرلري بيلينمکده دير.  فداي آدلي  شاعيرين بير تک 'بختيارنامه' آدلي مثنويسي اليميزده واردير. فداي عنعنه وي نيظامي مؤضولاريندان اوزاقلاشاراق " سندبادنامه " تيپينده ماجرا مؤضوسونو ايشله ميش، ادبياتا تاجير، اصناف، دنيزچي کيمي سيرلی اينسانلاري گتيرميشدير. کلاسيک مثنويلرده ايشلنن عدالتلي حؤکمدار پروبلئمينه يئني بير اؤلچو قازانديران شاعير، اثري ميدانا گتيرن 10 حیکايه نين بير چوخوندا ايقتيدارا خالق ايچيندن بيريني گتيرميشدير. بو قهرمانلارين رهبرليگي اله آلاراق اؤلکه ني عدالتله ايداره ائتمه سي، ظولمو، حاقسيزليغي اورتادان قالديرماسي ديوان ادبياتيندا  يئني بير خطين باشلانغيجي ايدي.  محمد اماني (1536-1610) دا کلاسيک شعير نومونه لري خاريجينده " دوه سي اؤلموش قاري " ، " تيرکچي " ، " حاتم طاعی و غریب " کيمي منظوم حیکايه لر يازميشدير.  منظوم حیکايه عنعنه سيني داوام ائتديرن بير باشقا شاعير ده مسعود مسيحيدير. اليميزده اولان تک اثري " وئرگا و گولشا " دا شاعير حاقيندا بعضي معلوماتلار واردير. بورادا شاعيرين اثريني 1628/29 ايلينده بيتيرديگي، بو زامان 51 ياشيندا اولدوغو (سببيندن 1577/78 تاريخينده دوغولدوغو)، " دنه و دام " (يئم و تله) و " زنبور و عسل " (آري و  بال) آدلي مثنويلري نين ده اولدوغو بيلديريلمکده دير. تأسوف کي، سون ايکي اثر ايتکيندير. مثنويده تئز-تئز ايستيفاده ائتديگي غزللره باخيلسا شاعيرين بو ساحه ده ده اثرلر وئرديگي و بلکه ده بير ديواني نين اولدوغو آيدين اولاجاق.  ديل، اوسلوب و وزن باخيميندان فوضولي نين " لئيلا و مجنون " مثنويسي نين تاثيرينده قالديغي آچيقجا گؤرولن " وئرگا و گولشا " اثري، عيني زاماندا خالق قهرمانليق و عشق داستانلاريندان دا بؤيوک اؤلچوده تاثيرلنميشدير. فوضولي نين مجنونوندان فرقلي اولاراق وئرگا گونلريني آغلاماقلا کئچيرمير،  سئوگيليسيني قاچيرانلارلا دؤيوشور، داييسي نين اؤلکه سيني دوشمنلردن قورتارير. اثر عنعنه وي اولان تراژيک دئييل، خوشبخت سونلا بيتير. سئوگيليلر اؤلدوکدن سونرا ديريلير و ائوله نيرلر.  17. عصر شاعيرلريندن اولدوغو بيلينن مليک بي اووچو دا دؤورون قابيليتلي شاعيرلريندندير. شعيرلري 1933-جو ايلده آ. جعفراوغلو طرفيندن بئرلينده " گنجينه " آدلي بير ال يازمادا اولموشدور. 17. عصر صفوي حؤکمدارلاريندان شاه سليمانين (1666-1694) تاختا چيخماسينا ايتحاف ائديلن بو ال يازمادا شاعيرين 372 بيتليک شعيرلري ايشتيراک ائتمکده دير. فوضولي و  نوایي تاثيري نين گؤرولدويو بو فلسفي و عاشيقانه شعيرلرين ديلي عوموميتله آغير اولسا دا، شاعير زامان زامان خالق ديليندن دئييم و سؤزلر ايستيفاده ائتميشدير. آيريجا بورادا کؤهنه چاغاتاي - اؤزبک تورکجه سيندن آلينميش سؤزلره ده يئر وئريلميشدير.  17. عصر آذربايجان ادبياتيندا فوضولي عنعنه لري نين ان گؤزل داوامچيسي عاليجان گؤسي تبريزيدير. دوغوم و اؤلوم تاريخلري بيلينمه ين شاعير تبريزده دوغولموش، تحصيليني يولداشليق صفويلرين يئني پايتختي ايصفاهاندا آلمیشدیر، بورادا دؤورون تانينميش شاعير و علم آدامي ميرزه طاهير وحيد  ايله ائتميشدير. ايکي. شاه عباسين تاريخچيسي اولان و تورک، فارس، عرب، هيند ديللرينده دوخسان مين بيتليک شعيرلري اولان وحيد، گؤوسي تبريزي نين بير شاعير کيمي چاتماسیندا تاثيرلي اولموشدور. شعيرلريندن ده آيدين اولدوغو کيمي، شاعير سارايدان اوزاق، ساده بير حيات سورموشدور.  گؤوسي نين ديواني نين بيري اينگيلتره، ديگري گورجوستاندا اولماق اوزره ايکي نوسخه سي بيلينمکده دير. ديواندا شاعيرين غزل، مخمس، موسدس، ترجع بند، ترکيب بند، روباعي نؤولريندن شعيرلري ايشتيراک ائتمکده دير. بونلارين هاميسي تورکجه دير. گؤوسي تبريزي هر  شيدن اول بير عشق شاعيريدير. شعيرلري نين اکثريتي عشق اوزرينه دير. او دا فوضولي کيمي عشقي هر جور مؤوقع و دونيا ماليندان اوستون گؤرمکده دير:  يئري يئري يولونا، اي اسيری دؤولت هي  کي مال ايله اله دوشمز، گيران بهادير عشق.  اونون اؤزو سؤزو گر درد و داغ عالمدير  ولي نه دردين اولسا اونا درماندير عشق.  بونون اوچون ده شاعير عاشيقين گئييمينه دئييل، ايچ دونياسينا باخماغي، دير وئرمگي طلب ائدير:  زينهار کم ليباسينا کم باخما عاشیقین  چون داغين آلتي قيرميزيدير، اوستو قاریدیر.  گؤوسي  نين شعيرلرينده ايجتيماعي موتيولر ده قووتليدير. شعيرلرينده ياشاديغي موحيطي " چرخ خونخار " آدلانديران شاعير، عدالتسيزليه، حاقسيزليغا، برابرسيزليه عوصيان ائدير، چاليشان، چيخاران، کؤنولو آچيق اينسانلارين چتين حيات سوردويونو ديله گتيرير.  قورودور روزيگاري هر کيمين کيم کؤنلو رؤوشندير  بيلر هر طيفل مکتب کيم يازيلماز آغ ، آغ (شبکه ) اوسته.  " زمانه هر کيمي يانديردي، من کاباب اولدوم " دئين شاعير، بونلاري ديله گتيره بيلمه مکدن شيکايتلنمکده دير:  هاراي اوچون نه ديليم وار، نه بير ديل آنلايانيم  اگرکي ني کيمي جيسيميم فغان ايلن دولودور.  بو موتيولر فوضوليه نظيره اولاراق يازديغي " سؤز " رديفلي غزللرینده ده واردير:  گورمنم بير همنفس تا ايله يم ايظهار سوز،  يوخسا کيم ني تک منیم سينمده هم یوخ وار سوز.  وئريلن نومونه لردن ده گؤرولدويو کيمي، گؤوسي جانلي، گؤزل بير تورکجه ايستيفاده ائده رک شعيرلري نين ائستئتيک ( تخیول )گوجونو آرتيرماغي، تورکجه ني عروض وزنینه اويغون بير وضعيته گتيرمگي باجارميشدير. ايستيفاده ائتديگي " بير آرخا کي گله سو، وار اوميد بير ده گله " ، " آغيزي شيرين ائتمز حالوا  دئمک حالوا کيمي " ، " بويون بلاسان آليش، قاني قان ايله يوماق اولماز " و... کيمي دئييم و آتالار سؤزلري ده شعيرلرينه بير جانليليق قازانديرميشدير.  فوضوليدن سونرا يالنيز تورک ادبياتيني دئييل، فارس ادبياتيني دا تاثير ائدن بير باشقا شاعير، صائيب تبريزيدير (1601-1676). گنج ياشلاريندا 1. شاه عباسين (1587-1629) تهجير سياستي نتيجه سي عاييله سي ايله تبريزدن يئني پايتخت ايصفاهانا کؤچ ائتمک مجبوريتينده قالان صائيب، سياحته چيخميش، ايراقی عربي، آنادولونو گزميشدير. ايصفاهانا دؤندوکدن سونرا شاه عباس طرفيندن ماراق گؤرمه  ين شاعير، 1626-جي ايلده بير داها بورادان آيريلميش، بير مدت قابيل حاکيمي نوواب ميرزه نين، هيندوستان حؤکمداري دونيا شاهين يانيندا اولموش و بورالاردا بؤيوک حؤرمت گؤرموشدور. آلتي ايل بورادا قالديقدان سونرا يئنه ايصفاهانا دؤنموش، بير مدت سارايدان اوزاق ياشاديقدان سونرا 2. شاه عباسين (1642-1666) سارايينا گيرميش و " مليک الشعرا" آديني آلميشدير. بو حؤکمدارين اؤلوموندن سونرا سارايدان آيريلان شاعير، عؤمورونون سون اون ايليني ساراي خاريجينده کئچيرميشدير. بو ايللر صائبين حياتي نين ان محصولدار ايللريدير. شاعير بو ايللرده  ديوانلاريني مؤضولارا گؤره يئنيدن تشکيل ائتميش و 800 شاعيرين اثرلريندن نومونه لرين ايشتيراک ائتديگي 25000 بيتليک مشهور آغيني (سفينه ی صائيب) ميدانا گتيرميشدير.  صائيب تبريزینين فارس و تورک ديللرينده ديوانلاري خاريجينده " قندهارنامه " آدلي مثنويسي و هله اولا بيلمه ين " محمود و آياز " آدلي منظوم حیکايه سي واردير.  گرک قربلي، گرکسه ده شرقلي (ايران، هيندوستان و... ) آراشديرماجيلار طرفيندن فارسجا يازديغي اثرلرله اله آلينان صائيبين تورکجه اثرلري هميشه ديقت خاريجي بوراخيلميشدير.  صائيب تبريزي قصیده،  روباعي، مولمع، و... نؤولرده اثرلر وئرسه ده شعيرلري نين بؤيوک اکثريتيني غزللر ميدانا گتيرمکده دير. ليريک شعيرلرينده فوضولي عنعنه لريني داوام ائتديرميش، اونا نظیره لر يازميشدير:  توتولموش کؤنلومو شاد ايله شادان ایله مک اولماز،  ال ايله پوستنين آغيزيني خندان ایله مک اولماز.  و يا؛  الدن چيخارام زولف پريشانيني گؤرجک  هوشدان گدرم سرو خورامانيني گؤرجک.  شاعيرين غزللرینده تسوووفو و دونيوي آشان يانيندا ايجتيماعي و اخلاقي فيکيرلري ده ايشتيراک ائتمکده دير. عشق مؤضولو شعيرلرينده بئله  صائيب، ظولم، حاقسيزليق و بؤهتانا قارشي چيخير، نصيحت وئريجي بير رفتار گئيينر. او، اينسانلاري دونيا مالي اوچون هر کسه باش اَيمه مه يه، يولداشليقدا صداقتلي اولماغا چاغيرار:  آچماگيل آغيزين گؤرنده حال ميشکين دانه سین،  ایمه باش پرگار تک هر نؤکتيه دؤوران اوچون.  يولداش اولدور کي قارا گونلرده يولدان چيخماسين،  کئچمه يولداشدان خیضیر تک چشمه ی حيوان اوچون.  بعضي بيتلري ايسه سانکي آتالار سؤزلريني خاطيرلاتماقدادير:  گر اومارسيز کي جوان بخت اولاسيز آخيری عمر،  قوجالار گدريني زينهار  ايگيدليکته بيلين.  " مينت ايله ديريليک اؤلومدن بئتر " دئين شاعيرين بير چوخ غزللرینه بو اَييلمز روح حاکيمدير. او، شعيرين شکيل گؤزلليگي ايله معنا گؤزلليگيني بيرلشديرمه يه، بير ائستئتيک-فلسفي بوتونلوک ياراتماغا چاليشميشدير. خوصوصيله شعيره گتيرديگي " سبک هيند تويوغو " (هيند اوسلوبو) ايله غزللرینده کی تعليمچي، نصيحت وئريجي ايستيقامتي قووتلنديرميشدير. شاعير بير ميصراعدا وئرديگي فيکيري، ايکينجي ميصراعداکي اؤرنکله آچيقلايير و تاماملايير:  گون کونول بی نور اولور موطلق اينان آلور (دايانيقلي) هوس،  قاش  قارالاندا چيخارلار يووادان خفاشلار.  (ياراسالار هاوا قرارين طرفيندن چيخديغي کيمي، کؤنول ده علم نورو ايله ايشيقلانمازسا هوس ايپيني قوپارار. )  و يا باشقا بير نومونه ده اولدوغو کيمي:  جام اورک رسمیدیر ساقی ، توتولموش آي اوچون،  سیغل جام ایله پرواز ائت توتولموش کؤنلومو.  بو بئيتده ده خالق آراسيندا مشهور اولان بير عنعنه دن (اي توتولدوغوندا قابلارا ووراراق سس-کوي قوپارماق) دانيشيلماقدا و بنزتمه ائديلمکده دير.  صائيب فارسجا شعيرلرينده بئله تورکجه دئييم و آتالار سؤزلري نين ترجومه سيندن  فايدالانميشدير. صائيب تبريزي، وزن، شکيل، مؤضو باخيميندان آذربايجان ديوان ادبياتي نين سون کلاسيک نوماينده سي ساييلا بيلر. چونکي اوندان سونرا ديوان عنعنه سي گئده رک ضعيفله يير، بونا قارشي گوجلنن خالق شعيري عنعنه لري يازيلي ادبياتدا اؤزونه يئر الده ائدير. سارايدان چيخاراق خالقين ايچينه قاريشان شاعيرلرين بؤيوک قيسيمي عئني زاماندا، هئجا وزنی ايله خالق شعيري نؤولرينده ده اثرلر يازماغا ب